b'\n_START_ARTICLE_\nVaikinams tai patinka\n_START_SECTION_\nTurinys\n_START_PARAGRAPH_\n\xc5\xa0el\xc4\x97 \xe2\x80\x93 viena i\xc5\xa1 \xc5\xbeurnalo \xe2\x80\x9ePlayboy\xe2\x80\x9c mergin\xc5\xb3, gyvenanti jo leid\xc4\x97jo Hju Hefnerio viloje ir svajojanti, kad jos nuotrauka atsidurt\xc5\xb3 ant \xc5\xbeurnalo vir\xc5\xa1elio. Vietoje to, kit\xc4\x85 dien\xc4\x85 po savo 27 gimtadienio ji gauna Hefnerio pasira\xc5\xa1yt\xc4\x85 ra\xc5\xa1tel\xc4\xaf, kuriame jis liepia jai i\xc5\xa1sikraustyti, nes esanti per sena modelio darbui._NEWLINE_Atsid\xc5\xabrusi realiame pasaulyje, kurio visi\xc5\xa1kai nepa\xc5\xbe\xc4\xafsta, naivioji \xc5\xa0el\xc4\x97 u\xc5\xbeklysta \xc4\xaf koled\xc5\xbeo bendrabut\xc4\xaf, kuris priklauso \xe2\x80\x9eZeta Alfa Zeta\xe2\x80\x9c brolijai, vienijan\xc4\x8diai nepopuliarias ir kit\xc5\xb3 ignoruojamas merginas. Negana to, bendrabutis bus u\xc5\xbedarytas, jei jame neapsigyvens dar bent 30 mokini\xc5\xb3. Susidraugavusi su merginomis, \xc5\xa0el\xc4\x97 savo \xc5\xbeavesiu netrunka atkreipti aplinkini\xc5\xb3 d\xc4\x97mes\xc4\xaf, pad\xc4\x97ti merginoms keisti stili\xc5\xb3 ir tapti populiariomis. Ji pati m\xc4\x97gina mokytis, kad padaryt\xc5\xb3 teigiam\xc4\x85 \xc4\xafsp\xc5\xabd\xc4\xaf naujajam draugui Oliveriui, ta\xc4\x8diau ne viskas sekasi, be to, kai kurios merginos nepatenkintos tuo, kuo pa\xc4\x8dios virsta._NEWLINE_Galiausiai \xc5\xa0el\xc4\x97 su\xc5\xbeino, kad Hefnerio lai\xc5\xa1kas buvo klastot\xc4\x97 ir \xe2\x80\x9ePlayboy\xe2\x80\x9c leid\xc4\x97jas nori, kad ji sugr\xc4\xaf\xc5\xbet\xc5\xb3. Suprasdama, kad yra per kvaila Oliveriui, ji priima pasi\xc5\xablym\xc4\x85, tuo tarpu jos paliktoms merginoms d\xc4\x97l konkuren\xc4\x8di\xc5\xb3 intrig\xc5\xb3 niekaip nepavyksta surinkti 30\xe2\x80\x93ies norin\xc4\x8di\xc5\xb3j\xc5\xb3 gyventi j\xc5\xb3 bendrabutyje. Manydamos, kad neb\xc4\x97ra galimybi\xc5\xb3 i\xc5\xa1sisukti, jos vyksta pas \xc5\xa0el\xc4\x99, kuri nusprend\xc5\xbeia nepasiduoti ir pad\xc4\x97ti i\xc5\xa1laikyti nam\xc4\x85...'